Burjassot acomiada setembre amb la festivitat de la patrona, la Mare de Déu de la Cabeça
2025-07-24

Burjassot es prepara per a viure els últims dies de setembre de gala i de festa, ja que la localitat celebrarà, com és costum, els dos últims dies del nové mes de l’any, les festivitats de Sant Miquel Arcàngel i de la seua patrona, la Mare de Déu de la Cabeça. Després d’haver hagut de posposar la tradicional Baixada de la Verge a l’endemà de la seua celebració habitual, l’Esglèsia Arxiprestal encara aquests dies la recta final de la Novena en honor de la patrona de Burjassot.

El dia 29 de setembre, festa de Sant Miquel Arcàngel, començarà el dia a Burjassot a les 8 h, amb el volteig general de campanes i el cercavila de música i traques protagonitzat per la Clavaria de Sant Miquel Arcàngel 2024, en companyia de l’Agrupació Musical Los Silos. La pólvora continuarà sent la protagonista del matí festiu, ja que a les 14 h, es dispararà una mascletà en honor de Sant Miquel, al carrer Pintor Goya, a càrrec de la Pirotècnia Vulcano.

A la vesprada, a les 19h, els Clavaris de Sant Miquel, amb Fernando Gamón com a clavari major, es concentraran en la Plaça d’Emili Castelar, per a baixar en cercavila fins a l’Església Arxiprestal de Sant Miquel Arcàngel on, a les 19.30 h, tindrà lloc l’eucaristia en honor del titular, Sant Miquel Arcàngel. L’eucaristia serà cantada pel Cor Parroquial de Sant Miquel. La jornada conclourà amb la solemne precessió de Sant Miquel, pel recorregut habitual (Plaça dels Furs, Jorge Juan, Mestre Mallach, Plaça Sequera, Bisbe Muñoz i Plaça dels Furs).

El 30 de setembre, dilluns i festiu local, Burjassot celebrarà el Dia de la patrona, la Mare de Déu de la Cabeça. La jornada començarà a les 8h amb el volteig general de campanes i a les 9.30 h, els ciriales i l’Agrupació Musical Los Silos començarà la recollida de les Clavarieses de Mare de Déu de la Cabeça 2024, amb Sandra Soriano com clavariesa major. A les 12 h, a l’Església de Sant Miquel, se celebrarà la solemne Missa en honor de la Mare de la Cabça, cantada novament pel Cor Parroquial de Sant Miquel. A les 14 h, al carrer Pintor Goya, es dispararà la mascletà en honor de la patrona, amb la col·laboració de l’Ajuntament de Burjassot.

A les 20 h, tindrà lloc la processó de pujada de la imatge de la Verge que, com és tradició, anirà custodiada per les imatges de Sant Miquel Arcàngel i del patró de Burjassot, Sant Roc. En arribar a l’ermita, moment en què la patrona retorna a la seua llar, es dispararà un ram de focs artificials. Finalment, la jornada festiva culminarà, a les 23.30 h, amb la Pujà de Sant Roc, qui ha estat acompanyant a la patrona tots aquests dies de festa, des del passat 19 de setembre.